Ramaphosa spreek weer die land toePres. Cyril Ramaphosa (Foto: Elmond Jiyane, GCIS) Pres. Cyril Ramaphosa sal Sondagaand die land om 20:00 toespreek oor verwikkelings in die land se reaksie op die Covid-19-pandemie. Dit volg ná gesprekke die afgelope paar dae met die nasionale koronavirusbevelraad, die president se koördineringsraad en die kabinet. Die regering en sy maatskaplike vennote monitor deurgaans die koers van infeksie, behandeling, herstel en inentings asook nakoming aan gesondheidsregulasies en ander voorkomingsmaatreëls. Die toespraak sal regstreeks onderaan hierdie berig beskikbaar wees.